Lav et referat af nedenstående tekst:

Tekst:
Opdateret 11.21: TV2 Nord afventer informationer fra Indenrigs- og Boligministeriet. De regner med at sende info ud i løbet af dagen, men kan ikke sige, hvornår. Tirsdag får borgmestre fra 50 kommuner at vide, om de får ekstra midler til at få kommunekassen i balance. I år har ekstra mange kommuner søgt særtilskud fra staten for at få budgettet til at passe. En af de kommuner er Læsø Kommune. Her har man søgt 15,2 millioner kroner, hvilket svarer til 8.598 kroner per indbygger. Ud af de i alt 50 ansøgninger er det det højeste beløb, der er søgt, når man måler det per indbygger. - Færgedriften kommer til at koste mellem fem og otte millioner kroner ekstra bare i brændstof. Og så kommer alle de andre kommunale ting oven i den ekstraudgift, forklarede borgmester på Læsø, Tobias Birch Johansen (V) til TV2 Nord tidligere på ugen. Sidste år fik Læsø Kommune et tilskud på 4,9 millioner kroner. I alt fik bare 17 kommuner del i det økonomiske tilskud det år. Samme service i alle kommuner Ifølge TV2 Nords oplysninger er det kun Aalborg Kommune og Rebild Kommune i Nordjylland, der har undladt at søge om særtilskud. Pengene skal være med til at sikre, at alle kommuner kan opretholde det samme serviceniveau, så der ikke er for stor forskel på, hvad de forskellige kommuner kan tilbyde borgerne. TV2 Nord følger sagen i løbet af dagen, så du kan se, om din kommune får ekstra penge eller ej.

Referat:
9 ud af de 11 nordjyske kommuner har søgt et særtilskud ved staten. I dag afgøres det, hvilke kommuner, der får det og hvor meget de får.